b"\n_START_ARTICLE_\nKhariar\n_START_SECTION_\nHist\xc3\xb2ria\n_START_PARAGRAPH_\nKhariar fou tamb\xc3\xa9 el nom d'un estat tributari protegit de l'\xc3\x8dndia, del tipus zamindari, al districte de Raipur a Chhattisgarh (aleshores Prov\xc3\xadncies Centrals). Estava a l'est de Bindra Nawagarh, i anava durant 85\xc2\xa0km de nord a sud i 52\xc2\xa0km d'est a oest. La superf\xc3\xadcie era de 3.383\xc2\xa0km\xc2\xb2 i la poblaci\xc3\xb3 (1881) de 58.918 repartida en 508 pobles. La meitat de l'estat era cultivat. La capital era Khariar, a 20\xc2\xb0\xc2\xa017\xe2\x80\xb2\xc2\xa030\xe2\x80\xb3\xc2\xa0N, 82\xc2\xb0\xc2\xa048\xe2\x80\xb2\xc2\xa030\xe2\x80\xb3\xc2\xa0E amb 2.170 habitants el 1881. L'estat s'hauria format vers el 1600 per segregaci\xc3\xb3 de l'estat de Patna, concedit com a dot de la filla del raj\xc3\xa0 de Patna Pratap Deo per al seu gendre. El sobir\xc3\xa0 era rajput chauhan."